Pankrti
<s>Pankrti (slov. pankrt: bastard, kopile), slovenački pank rok bend iz Ljubljane aktivan od 1977. do 1987. i ponovo od 2007.</s>

<s>Članovi benda su bili Peter Lovšin (kompozitor/pevač), Boris Kramberger (bas), Dušan Žiberna (gitara), Bogo Pretnar (gitara), Marko Kavaš (gitara), Slavc Colnarič (bubnjevi), Mitja Prijatelj (gitara), Gregor Tomc (kompozitor/menadžer) i jedno vreme Matjaž Gantar (danas jedan najbogatijih Slovenaca i biznismen).</s><s>Od 2007. i ponovne aktivacije benda, članovi su Lovšin, Pretnar, Kramberger i Colnarič.</s>

<s>Oni su jedan od najvažnijih jugoslovenskih pank bendova i jedan od prvih pank bendova formiranih u nekoj komunističkoj državi.</s>

<s>Istorija 
Pankrti su osnovani 1977. u Kodeljevu, predgrađu Ljubljane.</s><s>Prvi nastup su imali 18. oktobra 1977. u gimnaziji na Mostama, gde su se predstavili sa kompilacijama od Seks Pistolsa, Kleša, Njujork dolsa, Ded bojsa uz nekoliko vlastitih stvari.</s><s>Zanimljivo je da su nakon tog nastupa, koncerti u toj srednjoj školi bili zabranjeni sledećih deset godina.</s><s>Uz pomoć Igora Vidmara izdali su svoj prvi singl Lublana je bulana / Lepi in prazni (snimljen u italijanskoj Gorici), koji je postigao priličan uspeh kako u Jugoslaviji tako i izvan nje.</s>

<s>Prvi album su izdali 1980. pod nazivom Dolgcajt (Dosada) i tada postaju popularni širom Jugoslavije.</s><s>1982. izdaju svoj drugi album Državni ljubimci, a iako je od slovenačkih kritičara ovaj album dočekan „na nož“, najpoznatiji jugoslovenski muzički časopis za savremenu muziku, Džuboks, proglasio je Državne ljubimce za ploču godine.</s>

<s>Dve godine kasnije, 1984., Pankrti snimaju svoj treći album, po većini kritičara najbolji - Rdeči album (Crveni album).</s><s>Taj album najviše je ostao zapamćen po pesmi Bandiera rossa (Crvena zastava), ali i pesmama poput Gora i Udarnik sile.</s><s>Rdeči album ostao je najprodavaniji album Pankrta.</s>

<s>Godinu kasnije, 1985. izdaju četvrti album, Pesmi sprave, a peti i poslednji album snimljen u studio Smolec u Zagrebu, Sekspok, izdaju 1987. godine.</s>

<s>Jedan od poslednjih koncerata su imali 10. decembra 1987. u ljubljanskoj Hali Tivoli, a nazvali su ga Zadnji pogo.</s>

<s>Pankrti 1. decembra 2007. održavaju povratnički koncert u rasprodatoj Hali Tivoli, na mestu njihovog oproštajnog koncerta, kao proslavu njihove 30. godišnjice, a posle Ljubljane kao deo slavljeničke turneje održali su koncerte u Osijeku, Novom Sadu, Beogradu, Dubrovniku i Zagrebu.</s><s>Tada je pored Petra Lovšina, Boga Pretnara, Borisa Krambergera i Slavca Colnariča, svirao i gitarista Ivan Karl.</s><s>[1][2] Od tada su imali više nastupa u Sloveniji, Hrvatskoj i Srbiji.</s>

<s>Diskografija</s>

<s>Albumi 
 1980. - Dolgcajt
 1982. - Državni ljubimci
 1984. - Rdeči album
 1985. - Pesmi sprave
 1987. - Sekspok</s>

<s>Singlovi / EP-ovi 
 1978. - Lublana je bulana / Lepi in prazni
 1981. - Namesto tebe
 1985. - Slovan / Adijo Ljubljana</s>

<s>Albumi uživo 
 1982. - Svoboda '82
 2007. - Behind The Iron Curtain Live</s>

<s>Kompilacije 
 1981. - Novi pank val
 1992. - Zbrana dela 1977—1988
 1994. - Zbrana dela II
 1996. - Zaboj (Antologija 77-87)
 2006. - Pankrti 06 (Tribute to Pankrti)
 2008. - Nč se ne premakne</s>

<s>Reference 
 ↑ Pankrti ponovo sviraju zajedno, www.popboks.com, Pristupljeno 17. 4. 2013. 
 ↑ Lublana je bila znova bulana, www.popboks.com, Pristupljeno 17. 4. 2013.</s>

<s>Literatura 
 Janjatović, Petar (2003).</s><s>Ex YU rock enciklopedija.</s><s>Beograd: Čigoja štampa. (COBISS).</s>

<s>Punk grupe
Jugoslavenske muzičke grupe</s>

